13/07/2012 | Administración LocalMunicipal
Arteixo
Secretaría Xeral
Modificación de ficheiros de datos de carácter persoal

Na Casa do Concello de Arteixo, (A Coruña), a dezaoito de xuño de dous mil doce, o Sr. Alcalde-presidente, Don Carlos Calvelo Martínez, ante mín, Secretaria Xeral, Dona Rebecca Marie Yudina Dragos, dictou a seguinte: No Pleno da Corporación de vinte e catro de novembro de dous mil once, foi aprobado inicialmente o NOVO REGULAMENTO MUNICIPAL DE PROTECCIÓN DE DATOS DE CARÁCTER PERSOAL DO CONCELLO DE ARTEIXO. Sometido a exposición pública polo período de trinta días, e non habendo reclamacións, ó abeiro do artigo 49. b) da Lei de Bases de Réxime Local, elevouse a definitivo o acordo inicial e procediuse á publicación do texto íntegro do Regulamento no BOP para a súa entrada en vigor transcurrido o prazo de quince días hábiles desde que ésta se produza. En data vinte e sete de xaneiro de dous mil doce, publicouse o contido íntegro do Regulamento, sendo de efectiva aplicación desde o dezaseis de febreiro de dous mil doce. O Regulamento en vigor contén os ficheiros de nova creación, téndose remitido á Agencia Española de Protección de Datos os datos necesarios para que se procedese a inscrición dos mesmos no Rexistro Xeral de Protección de Datos. En data 28 de marzo de 2012 (rexistro nº 2012/4197), recíbese comunicación da AEPD na que se formulan distintas consideracións relativas a ficheiros creados ó abeiro do Regulamento, indicándose que non se procediu á inscrición dos ficheiros denominados “Participantes en accións de Promoción de Emprego” e “Axentes de Promoción Económica” á espera de que se realicen subsanacións no relativo ás medidas de seguridade definidas. O Regulamento municipal de protección de datos de carácter persoal do Concello de Arteixo en vigor especifica o procedemento a seguir para a creación (artigo 9º), modificación ou supresión (ambas no artigo 10º) de ficheiros. No relativo aos ficheiros indicados, xa creados no propio Regulamento, pero pendente de modificacións según indicacións da Agencia Española de Protección de Datos, seguirase o procedemento estipulado no documento regulador, entendéndose como unha modificación. Por todo o exposto, Aplicar o estipulado do Novo Regulamento Municipal de Protección de Datos de carácter persoal do Concello de Arteixo, para o que se ordea proceder ao seguinte: PRIMEIRO.- Modificar o ficheiro denominado “Participantes en accións de Promoción de Emprego” según as seguintes especificacións: SEGUNDO.- Modificar o ficheiro denominado “Axentes de Promoción Económica” según as seguintes especificacións: TERCEIRO.- Proceder a publicación deste Decreto no Diario Oficial da Provincia para a súa entrada en vigor e como paso obrigatorio previo á comunicación ó organismo responsable (Agencia Española de Protección de Datos). CUARTO.- Comunicar á Agencia Española de Protección de Datos, mediante os sistemas formalizados do organismo, o contido do presente Decreto para proceder á súa inscrición Y así o ordeo e fago saber, na data anteriormente indicada, de todo o cal, como Secretaria Xeral, dou fe. Ante mín, O ALCALDE SECRETARIA XERAL Asdo.: CARLOS CALVELO MARTÍNEZ Asdo.: MARÍA ESTHER ÁLVAREZ MARTÍNEZ